
	На основу Решења Привременог органа бр. 06-257/4/2023-10 од 30.11.2023. године, Комисија за избор најбољих у врањском спорту донела  је  Одлуку о расписивању 


К О Н К У Р С А
ЗА ИЗБОР НАЈБОЉИХ У ВРАЊСКОМ СПОРТУ ЗА 2023. ГОДИНУ



          Град Врање и Одсек за образовање, културу, спорт, омладину и информисање организују Избор најбољих у врањском спорту за 2023. годину.
          Спортисти Врања, спортски радници, стручњаци и спортски сарадници као и професори физичке културе и љубитељи спорта у Врању имаће прилике да по 60. пут бирају најбоље, како у такмичарском, тако и у школском спорту  града Врања и масовној физичкој култури.
           Конкурс за Избор најбољих у врањском спорту за 2023. годину биће отворен до 15.01.2024. године, до када би требало да клубови, друштва, савези и спортске организације као и основне и средње школе  из Врања,и сва физичка и правна лица доставе своје предлоге у писаној форми, са образложењем о постигнутим спортским резултатима у 2023. години, кратком биографијом предложених кандидата и заслугама истакнутог спортисте за врањски спорт.
I У категорији такмичарског спорта :
- најбоља спортисткиња и спортиста ,
- најбољи спортски колектив,
- спортска нада  (од 12 до 16 година ) , по једна награда за сваки спорт у мушкој и женској конкуренцији,
- лауреат за животно дело у области спорта. 
II У категорији школског спорта:
- најбоља екипа у основним и средњим школама у женској и мушкој конкуренцији
- најбољи појединац у основним и средњим школама у женској и мушкој конкуренцији.
III Признања и награде могу бити додељене и за ангажовање у рекреативном спорту и масовној физичкој култури.
IV Признања и награде могу бити додељене и за:
- спортско изненађење године,
- најбољег спортског радника,
- спортског стручњака,
- најбољег стручњака у области спорта.
            Конкурсну документацију за избор најбољих у врањском спорту за 2023. годину доставити на адресу: Одсек за образовање, културу, спорт, омладину и информисање града Врања, Комисији за избор најбољих у спорту, преко писарнице Градске управе. 

